MLDataScientist/Wikipedia-uzbek-2024-05-01 huggingface dataset:
Danielle Campbell

Danielle Marie Campbell (1995-yil 30-yanvarda tug'ilgan) — amerikalik aktrisa. U 2010-yilgi "Disney Channel Original Movie Starstruck" filmidagi Jessika Olson, 2011-yilgi "Disney" filmidagi Simone Daniels, 2013-yilgi "CW" teleserialidagi Davina Claire va 2018-yilgi "CBS All Access"dagi Kayla Powell va Olivia Moon kabi bosh rollari bilan tanilgan. Televizion psixologik triller seriyaliga kiruvchi "Tell Me a Story"(Menga hikoya ayt) filmida ham rol ijro etgan.

Yoshlik yillari 
Danielle Campbell Illinoys shtatining Hinsdeyl shahrida ulg'aygan. Uning ota-onasi Georganne va John Campbell bo'lib, uning bitta ukasi bor. U o'n yoshida Chikagodagi sartaroshxonada topilib asrab olingan.

Faoliyati 
Danielle Campbellning birinchi aktyorlik roli "Prison Break" filmining beshta epizodidagi roli bo'lgan. U shuningdek, "Build-A-Bear Workshop"ning milliy reklama roligida paydo boʻldi. 2008-yilda “The Poker house"(Poker uyi) filmida Darla obrazini oʻynadi. 2010-yilda u Disney Channel teleserialida Zeke va Luther  Dani rolida paydo bo'ldi. O'sha yili Sterling Knight bilan "Starstruck"(Yulduzli zarba) televizion filmida rol o'ynadi. "Starstruck" filmida rol o'ynab bo'lgach, u "Disney" bilan shartnomasini imzoladi. U 2011-yil 29-aprelda chiqqan, Nikolas Braun, Nolan Sotillo va Aimee Teegarden bilan birgalikda suratga olingan “Prom"(Balo) filmida rol oʻynagan. 

2013-yilda u Davina ismli kuchli o'n olti yoshli jodugar sifatidagi, "The Originals" teleserialidagi bosh rolni ijro etdi. 2013-yil oxirida 2015-yilgi "16 South"(Janubiy) filmining produserlari Danielle Campbell Luke Benward bilan birga filmda suratga tushishini eʼlon qildi. 2015-yil aprel oyida Danielle Campbell “Race To Redemption"(Poyga uchun poyga) filmini suratga oldi. Unda u Aiden Flowers va Luke Perry bilan birga rol oʻynagan. Film 2016-yilda ekranlarga chiqarilgan. Danielle Campbell shuningdek, 2016-yilgi "SINs" teleserialidagi Ellie Reed, 2017-yilgi "Fine Brothers"dagi Maddy rollarini ijro etgan. 2018-yil mart oyida u Jesse McCartneyning "Better With You" musiqiy videosida paydo bo'ldi.

2018-yilda Danielle Campbell Freeformning "Famous in Love"(Sevgida mashhur) teleserialida ikkinchi mavsumida takroriy rol o'ynadi. 2018-yilning iyun oyida u "CBS All Access" teleseriali hisoblangan “Tell Me a Story"(Menga hikoya ayting) serialida bosh rolga tayinlangan. 2021-yilda Danielle Campbell Brodveydagi Alice Childressning "Trouble in Mind"(Koʻnglidagi muammo) filmida rol oʻynadi.

Shaxsiy hayoti 
Danielle Campbell Kaliforniyaning Los-Anjeles shahrida yashaydi.

Filmografiyasi

Manbalar

Havolalar 

 
 

Amerikalik televideniye aktrisalari
Yashayotgan insonlar
1995-yilda tugʻilganlar
Amerikalik aktrisalar
Amerikalik bola aktrisalar
Vinicius Balieiro

Vinisius Balieiro Lourenço de Carvalho (1999-yil, 28-mayda tugʻilgan), Vinisius Balieiro nomi bilan tanilgan braziliyalik futbolchi, Santos jamoasida oʻynaydi. Asosan himoyaviy yarim himoyachi, oʻng qanot himoyachisi sifatida ham oʻynay oladi.

Jamoalardagi faoliyati

Paulista 
San-Pauluning Kampinas shahrida tugʻilgan Balieiro 2014-yilgi mavsumda Paulistaning 15 yoshgacha boʻlgan yoshlarini himoya qilgan, ammo mavsum oxirida klubni tark etishga majbur boʻlgan. U bir yil oʻtib qaytib keldi va 2017-yilgi Copa San Paulo de Futebol Júnior musobaqasida ishtirok etdi.

Balieiro 2017-yilning 12-fevralida „Monte Azul“ga qarshi safarda 2–0 hisobida magʻlubiyatga uchragan uchrashuvda ikkinchi boʻlimda zaxiradan maydonga tushgan. U ketishdan oldin asosiy tarkib uchun yana ikkita oʻyinda maydonga tushdi.

Santos 
2017-yilning may oyida Baileiro 20 yoshgacha boʻlganlar jamoasiga tayinlangan „Santos“ga koʻchib oʻtdi. U 2019-yilgi kampaniya oldidan B-jamoasiga tayinlangan va birinchi jamoa bilan muntazam ravishda shugʻullangan. 2020-yil, 21-iyulda u Campeonato Paulista yili uchun roʻyxatdan oʻtgan.

Balieiro oʻzining birinchi jamoasi va A Seriyadagi debyutini 2020-yilning 14-noyabrida „Santos“da „Internasional“ klubiga qarshi oʻz uyida 2–0 hisobida gʻalaba qozonilgan oʻyinda maydonga tushgan. Oʻn kundan keyin u Libertadores kubogi debyutini oʻtkazdi va LDU Kito ustidan 2-1 hisobida gʻalaba qozonilgan oʻyinda gol muallifi Yeferson Soteldoning oʻrniga maydonga tushgan.

Balieiro oʻzining professional golini 2021-yil, 9-mart kuni „Deportivo Lara“ga qarshi oʻz uyida 2–1 hisobida gʻalaba qozonilgan uchrashuvda kiritdi. 11-oktabrda u shartnomasini 2025-yilning dekabrigacha uzaytirdi.

Shaxsiy hayoti 
Balieiro jismonan Braziliya terma jamoasining sobiq yarim himoyachisi Paulinyoga oʻxshatiladi, u Paulistadagi faoliyati davomida Paulinyo nomi bilan tanilgan. Uning ukasi Tiago ham futbolchi; markaziy himoyachi, u ham „Santos“da oʻynaydi.

Karyera statistikasi

Manbalar

Havolalar 

 Vinicius Balieiro at Sambafoot

Braziliyalik futbolchilar
Yashayotgan insonlar
1999-yilda tugʻilganlar
Charlotte Sullivan

Charlotta Sullivan - kanadalik aktrisa.

Karyera 

Charlotte Sullivan bolalik vaqtidan, aktrisalik sohasida professional tarzda rol ijro etishni boshladi. Uning ekrandagi birinchi roli Liza Minnelli klipidagi roli bo'lgan edi. U "Harriet the Spy"(Ayg'oqchi Garriet)(1996) filmida va "CBS" telekanalining "The New Ghostwriter Mysteries"(Yangi arvoh mualliflarining sirlari)(1997) serialida, shuningdek, "How to Deal"(2003) va "Fever Pitch"(2005) filmlarida ko'plab epizodlarda bosh rollarni ijro etgan. Charlotte Sullivan "Across the River to Motor City"(Daryo bo'ylab Motor Sitigacha)(2007) dramatik teleserialida Ketie rolini o'ynadi. Charlotte Sullivan 2008-yil oktabr oyida “Smollvil”ning sakkizinchi mavsumining toʻrtinchi epizodida Maxima rolini tasvirlagan edi.

2010-yilda Charlotte Sullivan, Kanadada "Global" va AQShda "ABC" telekanallarida namoyish etilgan "Rookie Blue" politsiya faoliyatiga oid bo'lgan drama seriyalida Ofitser Geil Peckni ijro etishni boshladi. 2011-yilda Charlotte Sullivan Kanada-Amerika mini-serialida Merilyn Monroe rolida paydo bo'ldi. Charlotte Sullivan 2011-yilda “Citizen Gangster” filmidagi roli uchun “Eng yaxshi ikkinchi plandagi aktrisa” nominatsiyasida "Canadian Screen Award" mukofotiga nomzod sifatiga ko'rsatilgan edi.

2021-yil boshida u NBC serialidagi “Law & Order: Organized Crime"(Qonun va tartib: Uyushgan jinoyatchilik) serialidagi detektiv Gina Cappelletti rolini ijr etgan.

Shaxsiy hayoti 
Charlotte Sullivan Ontario shtatining Toronto shahrida tug'ilgan. Charlotte Sullivan Peter Stebbingsga turmushga chiqqan. U oilasi bilan birga yashaydi va ularning qizi 2015-yilda tugʻilgan.

Filmografiyasi

Film

Televizion

Manbalar

Havolalar 

 

Yashayotgan insonlar
Kanada filmlari
Kanada animatsion filmlari
Kanadalik aktrisalar
Germaniyada Ahmadiya

Ahmadiya Germaniyada ozchilikni tashkil etuvchi harakat boʻlib, 35 000-45 000ga yaqin tarafdorlarini tashkil etadi va 2013-yil holatiga koʻra 244 ta jamoada topilgan.

Tarixi 

Ahmadiylar Germaniyada tashkil etilgan eng qadimgi musulmon jamoalaridan biri boʻlib, 1923—1925-yillar oraligʻida Berlin-Vilmersdorfda birinchi markaziy masjid Wilmersdorfer Moscheeni qurdilar. Ahmadiya Anjuman Ishoat-i Islom tomonidan boshqariladigan ushbu masjid barcha musulmonlar uchun ochiq boʻlib, 1924—1940-yillar oraligʻida „Moslemische Revue“ (Muslim sharhi) gazetasi nashr etilgan. Masjidning birinchi imomi Mavlana Sadr-ud-Din Gyugo Markus bilan hamkorlikda Qur’onning nemis tiliga tarjimasini yozgan. Bu tarjima 1939-yilda nashr etilgan. Xalifa boshchiligidagi yirik Ahmadiya Musulmon Jamoati tomonidan tashkillashtirilgan tadbirlar Ikkinchi jahon urushidan keyingina boshlandi. Harakat Germaniyada 1980-yillardan boshlab janubiy osiyolik muhojirlarning kelishi va islomni qabul qilishi orqali tobora kuchayib bordi. Germaniyadagi Ahmadiylar jamoasi asosan pokistonlik muhojirlardan iborat boʻlib, ular tarkibida nisbatan kam sonli nemisni boʻlgan. Muhim Ahmadiy jamoalar Baden-Vyurtemberg, Quyi Saksoniya, Shimoliy Reyn-Vestfaliya, Gessen va Bremenda mavjud. Germaniyadagi Ahmadiy musulmon ayollar tomonidan loyihalashtirilgan va moliyalashtirilgan Berlindagi Xadicha masjidi 2008-yilda ochilgan.

Germaniyadagi cherkov maqomi bilan tan olish 
Tarixiy jihatdan, Landeskirchen konsepsiyasi tufayli Germaniyadagi cherkovlarning tashkiliy tuzilishi har doim davlat boshqaruvi bilan yaqin aloqada boʻlgan. Prussiya taʼlim tizimining merosi sifatida Germaniyadagi turli konfessiyalar (shu jumladan, yahudiy va dunyoviy organlar) Germaniyada boshlangʻich va oʻrta taʼlimga hissa qoʻshgan va hozir ham shunday qilmoqda. Bu Ahmadiya jamoatiga (2013) Körperschaft des öffentlichen Rechts maqomiga ega boʻlgan birinchi islom jamoati sifatida eʼtirof etilishiga imkon yaratdi. Ahmadiya Hessian davlat maktablarida diniy taʼlim berish imkoniyatiga ega boʻlish uchun maqom soʻragan, ammo hozirda faqat oʻz qabristonlarini saqlashga va aʼzolarining mablagʻlarini Germaniya davlatining cherkov soliq tizimida yigʻishga ruxsat berilgan. Bu tarixiy voqea sifatida baholandi va Germaniyaning Die Welt gazetasi sobiq prezident Kristian Vulfning mashhur nutqidan iqtibos keltirgan holda Islom hozir Germaniyaning bir qismi deb nomlandi.

Taniqli nemis Ahmadiylari 
Taniqli nemis Ahmadiy musulmonlari orasida:

 Abdulloh Vagishauzer — Germaniya Ahmadiya Musulmon Jamiyati amiri (prezidenti).
 Hadayatulloh Xübsh — nemis yozuvchisi va jurnalisti
 Xola Maryam Xübsh — nemis yozuvchisi va jurnalisti, Hadayatullohning qizi.

Yana qarang 

 Germaniyada Islom
 Buyuk Britaniyadagi Ahmadiya
 Mamlakat boʻyicha Ahmadiya

Manbalar 

Germaniyada Islom
Pages with unreviewed translations
Roberto

Roberto Alcantara Ballesteros (1977-yil, 25-iyulda tugʻilgan), shunchaki Roberto nomi bilan tanilgan, braziliyalik sobiq futbolchi, hujumchi sifatida oʻynagan.

U oʻzining professional faoliyatining katta qismini Portugaliyada oʻtkazdi, toʻrtta klub sharafini himoya qildi va toʻrt mavsum davomida Primeira Ligasida jami 83 ta oʻyin oʻtkazdi va 19 ta gol kiritdi.

Jamoalardagi faoliyati 
San-Pauluning Osasko shahrida tugʻilgan Roberto asosan oʻz mamlakatining „Volta Redonda Futebol Clube“ klubida oʻynagan, shuningdek, shartnomasi davomida ikki marta ijaraga olingan. 2003-yil fevral oyida u Portugaliyaga koʻchib oʻtdi va „Penafiel“ klubiga qoʻshildi va oʻzining birinchi toʻliq mavsumida ikkinchi divizionda 20 ta gol urdi va bu Primeira Liga koʻtarilishi bilan yakunlandi. U atigi 13 ta gol kiritdi, ammo 2006-yilda jamoa quyi ligaga tushib ketdi.

Keyin Roberto Portugaliyaning ikkinchi darajasiga qaytdi, Leixões SC bilan boshqa koʻtarilish yoʻlida oʻzining birinchi yilida 30 oʻyinda 17 ta gol urdi. Oʻrtacha 2007–08-yilgi mavsumdan soʻng, u keyingi mavsumda jarohat sabab bor-yoʻgʻi uchta oʻyinda maydonga tusha oldi, usha mavsum Matosinyosliklar oltinchi oʻrinni egalladi.

2009-yilning yozida, 32 yoshida, Roberto CD Feirense bilan shartnoma imzolagani uchun ikkinchi darajaga qaytdi. U oʻzining ikkinchi mavsumida toʻqqizta gol urdi va 23 yillik tanaffusdan soʻng klub yuqori ligaga qaytganligi u klubning muhim hujumkor oʻyinchi boʻldi.

Roberto 2011-yilning 2-avgustida ikkinchi diviziondagi FC Arouca jamoasiga oʻtdi.

Manbalar

Havolalar 

 Roberto at Sambafoot
 Roberto at ForaDeJogo
Braziliyalik futbolchilar
Yashayotgan insonlar
1977-yilda tugʻilganlar
Liberiyada Ahmadiya ta'limoti

Ahmadiya — Liberiyadagi islomiy diniy harakat. 1956-yilda, Ikkinchi xalifalik davrida asos solingan bu harakat bugungi kunda mamlakat musulmon aholisining taxminan 10 foizini tashkil qiladi. Taxminan bu Liberiyadagi 85 000 Ahmadiy musulmonga toʻgʻri keladi.

Tarixi 
Liberiyadagi Ahmadiya missionerligi haqidagi eng qadimgi maʼlumotlar 1950-yillarga toʻgʻri keladi, oʻsha paytda Syerra-Leoneda joylashgan missioner Muftiy Muhammad Sodiq 1952-yil bahorida Liberiyaga tashrif buyurgan. Mamlakatda bir oy muddat qolib, Sodiq Liberiya Prezidenti Uilyam Tubman bilan uchrashdi va Qur’onning ingliz tiliga tarjimasi hamda boshqa islomiy adabiyotlarni taqdim etdi. Biroq Ahmadiya harakati rasman dastlab toʻrt marta missioner yuborilganidan keyin Muhammad Ishoq Soʻfiy tomonidan tashkil etilgan. Xalifa Mirzo Bashiriddin Mahmud Ahmadning koʻrsatmasiga koʻra, Soʻfiy 1956-yil 6-yanvarda poytaxt Monroviyaga yetib keldi. Bir yil oʻtgach, 1957-yil 12-iyunda Soʻfiy prezident Tubman bilan uning prezidentlik saroyida ham uchrashdi.

Xalifalar sayohatlari 
Hukmronligining dastlabki davrida Gʻarbiy Afrika boʻylab safari doirasida Ahmadiya Musulmon Jamiyatining uchinchi xalifasi Mirzo Nosir Ahmad Liberiyaga tashrif buyurdi. Prezident Tubman tomonidan taklif qilingan xalifa 1970-yil 29-aprelda ikki kunlik tashrif bilan mamlakat poytaxti Monroviya tashqarisidagi Roberts xalqaro aeroportiga keldi. Prezidentning maxsus vakili, polkovnik Anri R. Gobson va bir qator gubernatorlar hamrohligida xalifa prezidentning Ijroiya saroyiga bordi va prezident bilan shaxsiy auditoriyada suhbatlashdi. Keyinchalik, Ahmadiya missiyasi xalifani hozir faoliyat koʻrsatmayotgan Ducor mehmonxonasida kechki ovqatga taklif qildi. Ertasi kuni u prezident tomonidan uning sharafiga taklif qilingan Ijroiya saroyida kechki ovqatga qaytib keldi va prezident uni „islomdagi eng buyuk liderlardan biri“ deb taʼrifiladi. 1970-yil 1-mayda xalifa mamlakatni tark etdi.

Toʻrtinchi xalifa Mirzo Tohir Ahmad ham 1988-yilning 31-yanvaridan 2-fevraliga qadar Liberiyada boʻldi.

Yana qarang 

 Liberiyada islom

Manbalar 

Pages with unreviewed translations
Yaya Banhoro

Yaya Banhoro (1996-yil,1-yanvarda tug'ilgan), Braziliyada oddiygina Yaya nomi bilan tanilgan, Burkinabelik futbolchi, Burkina-Faso milliy futbol jamoasida hujumchi sifatida o'ynaydi.

Jamoalardagi faoliyati

Londrina 
Uagadugu shahrida tug'ilgan Yaya Banhoro 2015-yilda Londrina klubi bilan Braziliyaga ko'chib o'tishdan oldin mahalliy „Majestik" klubida o'ynagan.

2016-yilning 6-martida Yaya Banhoro Londrina klubi safida debyut o'yinini o'tkazdi, u „Atletiko Paranaense” klubiga qarshi „Kampeonato Paranaense"dagi oʻyinda ikkinchi boʻlimda Paulinyo Mokselin oʻrniga maydonga tushdi. 8-avgust kuni, yana ikkita o'yindan so'ng, u yil oxirigacha Irati klubiga ijaraga harakat qildi.

Yaya Banhoro ijara davrida to'rtta gol urdi va qaytganidan so'ng Londrina klubi safida muntazam maydonga tusha boshladi. Yaya Banhoro klubdagi ilk golini 2017-yilning 16-aprelida kiritdi va jamoasining usha o'yindagi yagona golini „Atletiko Paranaense”ga safarda 2–1 hisobi qayt etilgan o'yinda kiritdi.

Santos 
2017-yilning 1-noyabrida, sinov muddatidan soʻng, Yaya Banhoro 2018-yilning apreligacha Santos klubi bilan shartnoma imzoladi va dastlab Santos klubining B-jamoasiga tayinlandi. 2019-yil, 15-yanvarda, o'tgan yili Ponte Pretadagi muvaffaqiyatsiz sud jarayonidan so'ng, u Bangu klubiga 2019-yilgi Campeonato Cariocada mavsum oxirigacha ijaraga o'ynadi.

Xalqaro martaba 
Yaya Banhoro birinchi marta 2017-yilning may oyida Burkina-Faso milliy futbol jamoasiga chaqirilgan edi. U 2017-yilning 2-sentabrida Senegalga qarshi safarda 0–0 hisobi bilan yakunlangan o'yinda Kiril Bayala oʻrniga zahiradan maydonga tushgan.

Karyera statistikasi

Klub

Xalqaro

Manbalar

Havolalar 

 Yaya Banhoro at Soccerway
 Yaya Banhoro at National-Football-Teams.com
Yashayotgan insonlar
1996-yilda tugʻilganlar
Joseph White

Joseph Henry «Jo Jo» White (1946-yil 16-noyabr, Sent-Luis, Missuri, AQSh - 2018-yil 16-yanvar, Boston, Massachusets, AQSh) — amerikalik professional basketbolchi. Boston Seltiks, Golden State Warriors va Kanzas Siti Kings tarkibida Milliy Basketbol Assotsiatsiyasida oʻyinga tushgan.

Biografiyasi 
Uayt Missuri shtatining Sent-Luis shahrida tugʻilgan. Uning otasi ruhoniy boʻlgan. Oʻrta maktabni tugatgandan soʻng, u Kanzas universiteti basketbol jamoasida oʻynadi va u yerda NCAA turnirida Oʻrta Gʻarb mintaqaviy finaliga chiqdi, uning jamoasi El Pasodagi Texas universitetiga yutqazdi. Universitetdan soʻng u 1968-yilda Mexiko shahrida boʻlib oʻtgan Olimpiada oʻyinlarida AQSh milliy basketbol jamoasi tarkibida boʻlgan, u yerda uning jamoasi 9 ta gʻalaba qozongan va hech qachon magʻlub boʻlmagan. Finalda AQSh terma jamoasi Yugoslaviyani 65:50 hisobida magʻlub etib, oltin medalni qoʻlga kiritdi. 1967-yilda Uayt AQSh jamoasi tarkibida Vinnipegdagi Panamerika o'yinlari chempioni bo'ldi.

Uayt 1969-yilgi NBA loyihasida 9-oʻrinni egalladi, oʻsha paytda Boston Seltiks 13 yil ichida 11-chempionligini qoʻlga kiritgan edi. Biroq, Uayt jamoa joylashgan joyga yetib bormasdanoq, oʻyinchi murabbiy Bill Rassell faoliyatini yakunlashini eʼlon qildi. Klub qayta qurishni boshladi va Uayt Deyv Kouens va Jon Xavlicek bilan birga yangilangan jamoaning asosiy oʻyinchilaridan biriga aylandi. Uayt ketma-ket 5 mavsumda barcha 82 ta oʻyinni oʻtkazgan birinchi basketbolchilardan biri boʻldi.

Jamoa bilan birgalikda Uayt 1974 va 1976-yillarda ikkita chempionlik unvonini qoʻlga kiritgan, 1976-yilda esa finalning eng qimmat oʻyinchisi deb topilgan.

1979-yilda Uayt "Golden State Warriors"ga almashtirildi, keyinroq Kanzas Siti Kingsga oʻtdi va 1981-yilda basketboldagi faoliyatini yakunladi. 1982-yil 9-aprelda Boston Garden tomi ostida uning 10 raqami yozilgan bayroq koʻtarilildi

2018-yil 16-yanvarda vafot etdi

Manbalar 

AQSh basketbolchilari
Kevin McHale

Kevin Edward McHale (1957-yil 19-dekabrda Minnesota shtatining Hibbing shahrida tugʻilgan) — kelib chiqishi xorvat-irlandiyalik boʻlgan amerikalik professional basketbolchi, Milliy Basketbol Assotsiatsiyasining Boston Seltiks jamoasida oʻn uch mavsum oʻynagan va murabbiylik qilgan. Sportchilik faoliyatini yakunlagandan soʻng McHale „Minnesota Timberwolves“ning bosh menejeri, keyinroq esa klub bosh murabbiyi boʻlib ishladi. 2009-yil iyun oyida u oʻz lavozimidan boʻshatildi va NBA TV va Turner Sports telekanallarida tahlilchi boʻlib ishladi. 2011-yildan 2015-yil noyabrigacha „Houston Rockets“ jamoasi bosh murabbiyi boʻlgan. NBA tarixidagi 50 ta eng zoʻr oʻyinchilardan biri. Basketbol shon-sharaf zali aʼzosi.

Faoliyati 
Kevin Edward McHale Minnesota shtatining Xibing shahrida Pol Ostin McHale va Jozefin Patrisiya Starcevich oilasida tugʻilgan Xibing oʻrta maktabida Kevin eng yaxshi basketbolchilardan biri boʻlib, „Janob Minnesota basketboli“ (1976) faxriy unvonini oldi va oʻz jamoasini shtat chempionatida ikkinchi oʻringa olib chiqdi. Keyinchalik u maktab shon-shuhrat zaliga kiritilgan (1997)

Minnesota universiteti 
Xibing oʻrta maktabini tugatgandan soʻng, Kevin Minnesota universitetiga oʻqishga kirdi va u yerda 4 yillik oʻqishni (1976-1980) tamomladi. Universitetning Minnesota Golden Gophers jamoasida forvard sifatida oʻynagan Kevin talabalik faoliyati davomida oʻrtacha 15,2 ochko va 8,5 toʻpni egallash toʻplagan. U 1979 va 1980-yillarda ikki marta All-Big Tenning barcha vaqtlardagi talabalar jamoasiga kiritilgan va hali ham universitet tarixida ochkolar boʻyicha (1,704) beshinchi va toʻpni egallash boʻyicha (950) ikkinchi oʻrinni egallab turibdi. 1995-yilda Minnesota universitetining 100 yilligini nishonlash paytida u ushbu universitet tarixidagi eng yaxshi oʻyinchi sifatida tan olingan

Manbalar 

AQSh basketbolchilari
Alexandra Dowling

Alexandra Dowling (Aleksandra Douling) - ingliz aktrisasi, Alexandr Dumasning "Uch mushketyor" asari qahramonlari asosida  BBC Oneda yaratilgan "Mushketyorlar" tarixiy dramasidagi Qirolicha Anne roli bilan mashhur. U, shuningdek, HBO telekanalining "Taxtlar o'yini" serialidagi  mehmon sifatida o'ynagan roli - Roslin Frey bilan tanilgan.

Yoshlik 
2012-yilda Dowling Oksford drama maktabini professional aktyorlik diplomi bilan tamomlagan.

Karyera 
2012-yilda Dowling televizion debyutini Kara ismli druid qiz sifatida BBCning Merlin fantastik drama seriyasining oxirgi fasli o'n birinchi qismi bo'lgan "The Drawing of the Dark" ("Qorong'ulik chizmasi")da qildi. U, shuningdek, Feed Me va Crystal Fighters guruhining "Love Is All I Got" musiqiy klipida suratga tushgan.

Dowling mehmoni HBO telekanalining "Game of Thrones" (“Taxtlar oʻyini”) fantastik teleserialining uchinchi mavsumining toʻqqizinchi epizodi “The Rains of Castamere”da Roslin Frey rolini ijro etgan. Shuningdek, ITV telekanalining Agatha Christie's Poirot (Agata Kristining shu nomdagi romani asosida) serialining o'n uchinchi qismi "Elephants Can Remember"da rol o'ynagan. Ushbu epizod 2013-yil 9-iyun kuni efirga uzatilgan bo'lib, unda Zoe Wanamaker, Vanessa Kirbi va Devid Suchet kabilar ham rol ijro etgan.

Dowling, shuningdek, James Cosmo ham ishtirok etgan "Hammer of the Gods" epik jangovar filmida Agnes - ayol bosh rolini o'ynadi. Film rejissori Farren Blackburn va 2013-yil 5-iyulda chiqarilgan. Film o'layotgan Viking qiroli haqida hikoya qiladi: u o'g'lini o'zining katta akasini qidirishga jo'natadi, bu urug'ning yaqinlashib kelayotgan dushman qo'shinini mag'lub etishdagi yagona umid edi.

U BBC One telekanalida Alexandr Dumasning 17-asr boshidagi fransuz siyosiy intrigalari haqidagi “Uch mushketyor ” romani asosida yaratilgan  “Mushketyorlar ” serialidagi Qirolicha Anne roli bilan tanilgan.

Dowling 2015-yil 5-fevralda Londonning Jermyn Street teatrida ochilgan va 2015-yil 28-fevralda nihoyasiga yetgan St. John Emile Clavering Hankinning “The Last of the De Mullins ” asarini Joshua Stamp-Simonning sahnaga moslashmasida Berthani tasvirlagan.

Filmografiya

Havolalar

Havolalar 

 

1990-yilda tugʻilganlar
Angliyalik televideniye aktrisalari
Yashayotgan insonlar
Angliyalik aktrisalar
Arnold Auerbach

Arnold Jacob „Red“ Auerbach (1917-yil 20-sentabr, Brooklyn, New York — 2006-yil 28-oktabr, Vashington) — amerikalik basketbol murabbiyi, NBA Boston Celtics klubining uzoq yillik murabbiyi(1950—1966).

Auerbach zamonaviy basketbolning ustozi boʻlib, u basketbolni qayta koʻrib chiqdi, oʻyinga jamoaviy ustunlik va qattiq himoyani olib keldi, yakka jasorat va yuqori koʻrsatkichlar oʻrniga, tezkor tanaffusni kuchli hujum quroli sifatida kiritdi U basketbol shon-shuhrat zaliga kiritilgan koʻplab sportchilarni tarbiyalagan. Bundan tashqari, Auerbach NBAda irqchilikni yoʻq qilishda muhim rol oʻynadi. U 1950-yilda afro-amerikalik (Chak Kuper)ni NBAga jalb qilgan birinchi murabbiy va 1964-yilda esa qora tanlilardan beshtasini maydonga tushirgan birinchi murabbiy sifatida tarixga kirdi. Oʻzining populistik qarashlari bilan tanilgan, gʻalabaga ishonch hosil qilganda, tamaki chekkani bilan mashhur boʻlgan, bu odat Bostonda boʻlgan paytida koʻpchilik uchun „gʻalaba ramzi“ga aylangan.

Auerbach eng katta muvaffaqiyatiga Boston Seltiks murabbiyi sifatida erishdi. U Bob Kosi va Bill Rassell kabi sportchilar yordamida NBA tarixidagi eng yaxshi jamoalardan birini qurdi. Red 1966-yilda murabbiylik faoliyatini yakunladi. Uning faoliyatidagi gʻalaba foizi 0,662 ni tashkil etdi. Uning 1037 ta gʻalabasi (pley-off gʻalabalari bilan birga) keyinchalik murabbiy Leonard Wilkens tomonidan zabt etildi. Bosh murabbiylikdan ketganidan keyin Red bir necha yilni jamoaning bosh menejeri (1970-1984), keyin esa Boston Seltiks prezidenti (1970-1997, 2001-2006) lavozimlarida oʻtkazdi.

Professional faoliyati 
Red bolaligini Nyu-Yorkda, Bruklinda oʻtkazdi. Talabalik yillari Jorj Vashington universitetida oʻtdi, u jamoasida uch mavsum oʻynadi: u eng sermahsul oʻyinchi edi va himoyadagi eng yaxshilardan biri hisoblanardi. 1941-yilda taʼlim yoʻnalishi boʻyicha magistr darajasini oldi. 1942-43 yilgi mavsumda Amerika Basketbol Ligasining Xarrisburg senatorlari uchun bitta oʻyin oʻynagan. U dengiz flotida uch yil xizmat qildi va Norfolk dengiz bazasida jamoaga murabbiylik qildi.

Red professional NBA faoliyatining dastlabki uch yilini Washington Wizardsda oʻtkazdi. 1950-yilda Boston Celtics xoʻjayini Uolter Braun Redni bosh murabbiy etib tayinladi. Auerbach raqobatbardosh jamoani puxtalik bilan tashkil qildi. 1956-yil 29-aprelda „Celtiks“ katta kelishuvga erishdi, bu kelishuvga koʻra, Ed Makoli va Kliff Xeygan 1956-yilgi loyihada Bill Rassellni tanlash uchun birinchi bosqich tanlovi evaziga Bostonni tark etishdi. Jamoada markaziy oʻyinchining paydo boʻlishi Bostonning chempionlik davrining boshlanishi edi. Red jamoasi toʻqqiz marta chempionlikni qoʻlga kiritdi, shundan sakkiztasi uzluksiz boʻldi (1957, 1959-66) 1965-yilda Red NBAning eng yaxshi murabbiyi unvoniga sazovor boʻldi, keyinchalik bu unvon uning nomi bilan atala boshlandi.

Manbalar